Projeccions agràries per a 2029
Les projeccions a deu anys de l'USDA per al sector agroalimentari apunten que els preus del blat de moro i la soja es mantindran baixos.
Aquest informe es va preparar durant el juliol de 2019 fins al gener de 2020.
Les projeccions identifiquen les principals forces i incerteses que afecten els futurs mercats agrícoles; les perspectives de creixement econòmic mundial a llarg termini, producció agrícola, consum i comerç; les exportacions nord-americanes dels principals productes agrícoles, i els futurs moviments de preus
Continuen unes condicions hivernals molt suaus
MARS Bulletin, vol. 28, núm. 2.
En el període entre l'1 de gener i el 10 de febrer s'han registrat condicions més càlides de les habituals arreu d'Europa que han donat lloc a un període de sequera.
Els cereals d'hivern no han assolit un nivell d'enduriment òptim al Regne Unit, Irlanda, França, països del Benelux, Alemanya, Dinamarca, Polònia occidental, la majoria de la regió dels Balcans i, fins i tot, el sud de Suècia
Gairebé la meitat dels estats membres de la UE han declarat que part del seu territori està afectada per la desertització, però no hi ha cap estratègia en l'àmbit de la UE per fer front a aquest problema.
El document informatiu que us enllacem aborda la cartografia i el problema de la desertització i ofereix solucions al problema de la degradació de les terres
La PAC, els seus reptes i l'Acord verd europeu
Institut de Recerca en Política Alimentària Internacional (IFPRI)
Presentació del director de la Comissió Europea al seminari organitzat per Institut de Recerca en Política Alimentària Internacional (IFPRI) en què es va revisar l'estratègia "De la granja a la forquilla" i les seves implicacions per a l'agricultura europea i mundial
Aquest document, obert a consulta pública del 17 de febrer al 16 de març de 2020, conté el context general de la proposta, els objectius que persegueix i les bases legals.
L'Estratègia forma part de l'Acord verd europeu adoptat l'11 de desembre de 2019
Cap a un ús sostenible del sòl: alinear les polítiques de biodiversitat, clima i alimentàries
El document que enllacem pretén respondre a les qüestions següents: com poden els governs alinear les estratègies nacionals per aconseguir un ús sostenible del sòl?
Quins arranjaments institucionals fomenten la presa de polítiques coherents en l'ús del sòl, el clima, la biodiversitat i l'alimentació?
Quins instruments de política es poden utilitzar per crear sistemes sostenibles d'ús del sòl?
Aquesta nova revisió (la darrera és de l'any 2005) de la fiscalitat en l'agricultura a 35 països de l'OCDE i a les economies emergents descriu la diversitat de les disposicions fiscals que afecten l'agricultura, proporciona una visió general de les diferències entre països en la política tributària i confirma l'ús generalitzat de concessions fiscals específicament per a l'agricultura, encara que la seva importància i les modalitats difereixen entre àrees i països impositius
Es fa un seguiment de la contribució al clima del pressupost de la PAC?
Aquest breu document exposa algunes de les limitacions de la metodologia de seguiment per avaluar la contribució del pressupost de la PAC a l'acció climàtica i n'explora possibles solucions.
L'objectiu de l'informe és aportar contingut en els debats en curs sobre la PAC post-2020.
Proporciona una introducció als marcadors climàtics internacionals, al sistema de seguiment climàtic de la UE i a la manera com s'aplica actualment al Fons Europeu de Garantia Agrícola (FEOGA) - Pilar 1 de la PAC i com es proposa per al període 2021-27
I si la protecció dels cultius fos amicalment ecològica?
El document analitza quines alternatives hi ha als pesticides sintètics, que sovint són denunciats per ser perjudicials per a la salut humana i el medi ambient, segons els autors.
Aquestes alternatives passen per protegir la salut vegetal i augmentar el rendiment dels cultius
Futura relació comercial UE-Regne Unit
Es tracta d'un document informatiu que revisa els antecedents del Brèxit i les posicions front a escenaris amb acord i sense.
També enfoca l'actual comerç de la UE-Regne Unit i els possibles efectes econòmics del Brèxit, i temes específics relacionats amb el procediment i els passos següents
Informe elaborat per experts del sector industrial per al Consell de l'Alimentació i les Begudes del Regne Unit.
Destaca els passos que han de donar conjuntament la indústria i el Govern per superar el repte de la productivitat a què s'enfronta des de fa temps la indústria agroalimentària britànica.
Més en concret, l'informe exposa les necessitats futures de mà d'obra i competències del sector alimentari i de begudes al Regne Unit i d'aplegar interessos de tota la cadena de subministrament per desenvolupar recomanacions clau tant per al Govern com per a la indústria
Us enllacem les últimes xifres sobre l'agricultura ecològica.
Es tracta de la publicació que anualment elaboren FBL i IFOAM.
L'edició d'enguany, que recull dades de 186 països, conclou que la demanda mundial de productes ecològics continua creixent, i la superfície destinada a producció ecològica també s'incrementa.
Els cultius orgànics ocupen una superfície de més de 71,5 milions d'hectàrees
Publicació elaborada per l'Institut Nacional de Recerca en Agricultura, Alimentació i Medi Ambient de França (INRAE) a petició de l'associació Pluriagri.
El document pretén donar resposta a qüestions com ara: fins a quin punt l'agricultura europea podrà contribuir a la seguretat alimentària global l'any 2050?
Tenim marge de maniobra per ajudar a preservar els entorns naturals amenaçats?
És possible conciliar aquests objectius diferents?
L'estudi distingeix 21 regions del món entre les quals 8 a Europa per tenir en compte l'heterogeneïtat de l'agricultura d'aquest continent, generalment considerat com a regió única a la literatura de prospectiva global
= Llibre blanc sobre la intel·ligència artificial: un enfocament europeu d'excel·lència i confiança
Aquest document oficial de referència recull la proposta de la CE sobre un marc per a una intel·ligència artificial fiable, que abasta sectors que van des de l'automoció a l'energia passant per l'assistència sanitària o l'agricultura, basat en l'excel·lència i la confiança.
En associació amb els sectors públic i privat, l'objectiu és mobilitzar recursos al llarg de tota la cadena de valor i crear els incentius apropiats per accelerar la implantació de la intel·ligència artificial, també entre les petites i mitjanes empreses
Perspectives de grans i llavors oleaginoses: l'imperatiu de la innovació: dissenyar el futur de l'agricultura
Arlington (Virgínia), 20-21 de febrer de 2020, 10 p.
Aquest document recull les projeccions de l'USDA sobre l'oferta, la demanda i els preus nord-americans dels anys 2020/21 per al blat, el blat de moro, l'arròs i la soja
Comparació internacional dels costos de producció porcina 2018: resultats d'Interpig
L'anàlisi d'aquest informe es basa en les dades de la xarxa internacional InterPIG composta per membres de 17 països, de la qual Wageningen Economic Research, autor d'aquest informe, ha estat membre des del primer moment.
Cada any, InterPIG elabora una comparació de costos de la producció porcina en el nivell de granja.
L'anàlisi d'aquest informe se centra principalment en la competitivitat des de la perspectiva holandesa
Lectures recomanades de 26 de febrer de 2020